Flestir virðist spá því að útbreiðslan verði mitt á milli þess sem hún var árið 2008 ( um 4,7 milljónir ferkílómetra * ) og 2009 ( 5,4 milljónir ferkílómetra ) , en fyrir þá sem ekki vita þá var lægsta útbreiðsla sem mælst hefur árið 2007 ( um 4,3 milljónir ferkílómetra ) . Smella á mynd til að stækka . Einnig tek ég með í reikninginn að rúmmal hafíssins hefur hreinlega hríðminnkað undanfarna mánuði og því ætti að vera ljóst að það ætti að þurfa minna til að bráðnun nái sér á strik enn frekar . * Hér er miðað við tölur frá NSIDC og má búast við lokatölum í október í haust . Síðustu ár hefur magn hafíss farið minnkandi , þ.e. rúmmál hafíss er að minnka þrátt fyrir að útbreiðslan hafi aukist lítillega til skamms tíma , eða síðustu 2 ár . Jón Erlingur Jónsson Ég ætla að spái því að metið frá 2007 verði slegið . Árið 2007 fóru saman mikill hiti , hagstæðir vindar og jafnvel hagstætt skýjafar ( þrálát hæð með tilheyrandi heiðríkju hleypti óvenju mikilli sólargeislun inn 2007 , las ég einhvers staðar ) . Opinn sjór drekkur í sig sólargeislana mun betur en hafís og munar þar tugum watta á hvern fermetra . Það er ekki skynsamlegt að veðja á jafn hagstæða vinda og skýjafar og 2007 . En ætla að gera því skóna að minna rúmmál , ásamt 8 - 10 daga forskoti , dugi sumrinu 2010 til að ná fyrsta sætinu af 2007 . Færsla ísbreiðunar var einnig mjög ákveðin í átt að Fram-sundi milli Grænlands og Svalbarða þar sem mikið magn af hafís slapp út , mikið af því gamall ís . Annað sem ég hef séð nefnt er að óvenjumikið af hlýjum sjó barst um Beringssund milli Alaska og Síberíu og þetta allt hjálpaði til við að ísinn nánast hvarf á þeim slóðum og langleiðina að norðurpól . Eitt áhugavert trend hjá okkur er að við við spáum allir milli 4 og 5 milljón rúmkílómetra og með aukastaf sem er oddatala . Það hlýtur að vera mjög pró 🙂 Ég vil benda lesendum að ég rakst á blogg sem að fjallar eingöngu um hafísinn á Norðurskautinu : Arctic Sea Ice .